РЕПУБЛИКА СРБИЈА

ОПШТИНА МИОНИЦА

ОПШТИНСКА УПРАВА

 Одељење за инспекцијске послове

Саобраћајна инспекција

Датум: 20.10.2016године

Мионица

**ГОДИШЊИ ПЛАН**

**САОБРАЋАЈНА ИНСПЕКЦИЈА ОПШТИНЕ МИОНИЦА**

**ЗА 2017 ГОДИНУ**

Саобраћајна инспекција врши надзор над спровођењем Закона о превозу терета у друмском саобраћају, Закона о превозу путника у друмском саобраћају и Закона о јавним путевима, и одговарајућих одлука и то Одлуке о јавном превозу путника и Одлуке о општинским и некатегорисаним путевима и улицама.

Послове надзора из надлежности саобраћајне инспекције обавља један инспектор.

**КОНТРОЛА ПРЕВОЗА ПУТНИКА И ТЕРЕТА**

Превоз терета се може вршити као обављање јавног превоза терета и превоз терета за сопствене потребе.

На основу праћења и анализе стања у овој области инспекцијског надзора инспекција за путеве и јавни превоз процењује да је ризик низак у области јавног превоза терета и средњи у области превоза терета за соствене потребе.

Сходно процењеном ризику редовне инспекцијске контроле у овој области ће се вршити једном недељно током целе године, по пријавама и по службеној дужности.

Посебна пажња контроли превоза терета ће се посветити у периоду мај- јун и септембар-октобар када је интензивнији превоз (превоз воћа и огревног дрвета) и када ће се поред редовних контрола вршити и ванредне контроле.

Редовне контроле ће се вршити у радно време током целе године док ће ванредне контроле у назначеним периодима бити вршене ван редовног радног времена у поподневним односно вечерњим часовима и викендом.

Предмет ових контрола ће бити субјекти који су регистровани за обављање јавног превоза ствари који буду затечени у обављању јавног превоза на територији општине Мионица и субјекти који су регистровани за превоз терета за сопствене потребе.

Инспекцијски надзор ће се споводити на свим јавним путевима а у периоду мај-јун на путевима који гравитирају ка локацијама хладњача односно у периоду септембар-октобар на путевима који гравитирају локацијама на којима се налази већа количина огревног дрвета.

У циљу превентивног деловања јавност ће се путем локалних медија обавештавати о плану активности инспекције као и о потребним одобрењима које субјекти морају имати. Ауто-такси превоз представља посебан вид јавног ванлинијског превоза коме се посвећује посебна пажња.

На основу праћења и анализе стања у овој области инспекцијског надзора инспекција за путеве и јавни превоз процењује да је ризик висок. Сходно процењеном ризику редовне и ванредне контроле превоза путника на територији општине Мионица ће се обављати континуирано у току целе године.

Редовне контроле ће се обављати у току радног времена док ће се ванредне контроле вршити викендом и ван редовног радног времена. Контроле ће се вршити на свим путевима и улицама на територији општине Мионица, а код привредних субјеката-правних лица и у њиховим пословним просторијама.

Контроли ауто-такси превоза се посвећује посебна пажња имајући у виду да је град донео прописе којим посебно уређује овај вид превоза путника.

Контроле ауто-такси превоза ће се обављати континуирано током целе године у редовним и ванредним контролама у складу са потребама, с тим да ће се контроли поседовања потврде о распореду на ауто-такси станицу посебна пажња посветити у току месеца фебруара и марта имајући у виду да рок за подношење захтева за добијање ових потврда истиче 30. јануара текуће године.

Контроле ауто-такси превоза обухватају проверу регистрације такси радње, проверу поседовања решења о одобрењу обављања ауто-такси превоза на територији града Ваљева, рока важења годишње потврде о прегледу возила, проверу поседовања потврде о распореду на ауто-такси станицу, проверу такси дозвола, начина наплате услуга и укључења таксиметра.

Посебан акценат у контролама, у циљу сузбијања сиве економије, ће се ставити на поседовање важећих решења о регистрацији предузећа и радњи.

Такође у контролама вршиће се провера обављања такси превоза на територији општине Мионица ауто-такси превозника који имају регистровану радњу на територији других општина.

Приликом контрола ауто-такси превоза посебан акценат ће се ставити на пословање предузећа која обављају превоз путника.

У циљу превентивног деловања јавност ће се путем локалних медија обавештавати о плану активности инспекције као и о потребним одобрењима које субјекти морају имати. Такође два пута годишње а по потреби и чешће одржаваће се састанци са представницима удружења на којима ће се размењивати информације о стању у овој области и потреби корекције плана контроле ауто-такси превоза.

**КОНТРОЛА ПУТЕВА, ПУТНЕ ОПРЕМЕ И ПУТНИХ ОБЈЕКАТА**

У надлежности саобраћајне инспекције је и надзор над спровођењем Одлуке о општинским и некатегорисаним путевима и улицама.

У пословима контроле инспектори ће предузимати следеће мере :

* забрањивати или обустављати извршење радова на путевима који се изводе противно прописима,
* наређивати отклањање недостатака на путевима који угрожавају безбедност саобраћаја,
* -наређивати обустављање радова који се изводе у непосредној близини путева а који могу довести у питање сигурност пута и безбедност саобраћаја,
* наређивати рушење објеката, односно уклањање инсталација изграђених, односно постављених у заштитном појасу пута,
* наређивати рушење или уклањање објеката, материјала, ограда, дрвећа и растиња изграђених, остављених или подигнутих противно Одлуци о општинским и некатегорисаним путевима и улицама,
* -наређивати предузимање мера за обезбеђење пута и по потреби забрањивати привремено саобраћај возила која због своје укупне тежине могу да нанесу штету путу,
* предузимати и друге мере и радње за које су овлашћени прописима.

Контроле ће се вршити по службеној дужности и по пријавама странака. Посебна пажња у раду се посвећује пријавама месних заједница и грађана који као странке учествују у поступку и пружају потребну подршку.

Посматрајући контроле са временског аспекта инспектори ће у појединим временским периодима

посебну пажњу посветити појединим врстама контроле и то:

* Контрола стања дрвећа, обала, живица и других засада поред путева ће се вршити у периоду март-април-мај и септембар-октобар-невембар, а по истеку законских рокова за њихово одржавање,
* Контрола зимског одржавања путева и улица ће се вршити у периоду децембар-јануар-фебруар,
* Контрола стања коловоза пута (оштећења коловоза) ће се вршити континуирано у току целе године а посебна пажња ће се посветити у периоду мај-јун-јул-август-септембар због извођења радова на санацији оштећења асфалтних коловоза.

Све остале врсте контрола из области заштите путева ће се вршити континуирано у складу са потребама посла.

На основу праћења и анализе стања у овој области инспекцијског надзора инспекција за путеве и јавни превоз процењује да је ризик средњи. Ово се пре свега односи на сегмент одржавања путева (уређење обала и живица), док се за друге сегменте може рећи да је процењени ризик низак.

У циљу превентивног деловања инспекција ће сарађивати са председницима месних заједница како би месне заједнице у пролеће и јесен спровеле акције уређења обала и живица, и на време обавестиле своје суграђане о потреби сечења растиња како би се избегле казнене одредбе.

Такође у циљу превентивног деловања путем локалних медија грађани ће бити обавештавани о активностима инспекције везаним за уређење обала и живица.

Табеларни приказ активности саобраћајне инспекције по месецима:

|  |  |
| --- | --- |
| **АКТИВНОСТИ**  | **МЕСЕЦИ** |
| **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| Редовне конроле јавног превоза и робе  | X | X | X | X | X | X | X | X | X | X | X | X |
| Ванредне контроле јавног превоза терета |   |   |   |   | X | X |   |   | X | X |   |   |
| Редовне конроле јавног превоза путника | X | X | X | X | X | X | X | X | X | X | X | X |
| Ванредне контроле јавног превозапутника |   |   |   |   | X | X |   |   | X | X |   |   |
| Редовне контроле ауто-такси превоза | X | X | X | X | X | X | X | X | X | X | X | X |
| Ванредне контроле ауто-такси превоза  | X | X | X | X | X | X | X | X | X | X | X | X |
| Контрола поседовања потврде о распореду на ауто такси станицу |   | X | X |   |   |   |   |   |   |   |   |   |
| Контроле јавног превоза путника и робе по пријавама странака | X | X | X | X | X | X | X | X | X | X | X | X |
| Редовне контроле путева, путне опреме и путних објеката | X | X | X | X | X | X | X | X | X | X | X | X |
| Контроле путева, путне опреме и путних објеката по пријавама странака | X | X | X | X | X | X | X | X | X | X | X | X |
| Контрола стања дрвећа, обала, живица и других засада поред путева |   |   | X | X | X |   |   |   | X | X | X |   |
| Контрола зимског одржавања путева и улица | X | X |   |   |   |   |   |   |   |   |   | X |
| Контрола стања коловоза пута (оштећења коловоза) |   |   |   |   | X | X | X | X | X |   |   |   |
| Израда месечних извештаја о раду  | X | X | X | X | X | X | X | X | X | X | X | X |

Доставити: Саобраћајни инспектор

* Општинској Управи Мионица Предраг Вујић
* Министарству Саобраћаја м.п. \_\_\_\_\_\_\_\_\_\_\_\_\_\_\_\_\_\_\_